Gandia presenta el XVII Festival Internacional de Curtmetratges d'Animació, Cortoons 2021
19 octubre 2021

## Gandia presenta el XVII Festival Internacional de Curtmetratges d'Animació, Cortoons 202119 octubre 2021Última actualització: 19 octubre 2021

![](../gestion/img/1f12eed385e301f3e59e0f7637535e1f634c278081b329fbfe9828fb69fd18e5.jpg)  
  

La **regidora de Polítiques Educatives, Carmen Fuster,** acompanyat del **coordinador de l’àrea de Política Festiva de l’Ajuntament de Gandia, Joan Muñoz,** el **director artístic del ‘Cortoons Gandia Festival 2021’, Alessandro d’Urso**, i junt a **Javier Pastor, subdirector de Cultura del Campus de Gandia de la UPV**, i **Victor Moll, CEO de Moll Motor**, ha presentat aquesta matí davant els mitjans de comunicació aquest XVII Festival Internacional de Curtmetratges d’Animació que es desenvoluparà amb una gran varietat d’activitats al Teatre Serrano i al Campus de Gandia de la Universitat Politècnica de València des del pròxim 22 al 24 d’octubre.

Aquesta iniciativa organitzada per Urso, l’ajuntament, l’Institut Valencià de Cultura i el campus universitari de Gandia, acollirà diversos espectacles relacionats amb el cine i de l’animació, així com un intercanvi d’experiències d’artistes de tot el món (animadors, directors de cinema, artistes digitals), entre els quals destaca les estreles Pascu i Rodri, del canal de Youtube _Destripando la historia_ que compta amb més de quatre milions i mig de seguidors, una parella amb reconeixement internacional que farà una trobada amb una posterior sessió de signatures.

“_Aquest esdeveniment es converteix a la ciutat de Gandia en un centre d’atenció per a la indústria de curtmetratges d’animació europea i també en un al·licient per a allargar si cap més la temporada turística_”, ha destacat Fuster sobre la V edició del festival de Roma que se celebra a la nostra ciutat, qui ha assenyalat que “_enguany s’han presentat 2.270 curtmetratges procedents de 112 països, 500 més respecte a la convocatòria anterior_”, amb la participació de 140 treballs del nostre país i la resta d’altres estats com França, Japó o Corea, entre altres, fet que demostra l’èxit del festival.

Per la seua banda, Muñoz ha agraït la implicació, la col·laboració i el suport de tots els agents implicats en l’organització d’aquest festival de cinema d’animació, sobre el qual ha declarat que “_a Gandia comença a tindre una incidència i un èxit molt fort, similar al que ja té a escala internacional_”.

En la seua intervenció, el director del festival ha explicat que les projeccions del divendres 21 a l’Aula Magna del Campus universitari de Gandia són gratuïtes, i ha incidit en la gran quantitat de “_treballs_ _increïbles_” que han participat, dels quals “_s’han seleccionat 8 hores d’audiovisual per al públic_”.

Així mateix, d’Urso ha posat en valor l’estrena de _Rosa rosae. A spanish civil war elegy_, un film del gran Mestre Carlos Saura que només ha estat presentat al Festival Internacional de Cine de San Sebastián, i que es projectarà l’últim dia del certamen malgrat que el director no ha pogut participar en aquesta edició.

Seguidament, Pastor ha reivindicat el treball conjunt entre la institució educativa i Urso des de fa anys, gràcies al qual “_molts dels nostres alumnes de Comunicació Audiovisual tenen l’oportunitat de conéixer i de rebre informació directa sobre com formar-se i participar en el món de l’animació”,_ així com de presentar els seus projectes.

Finalment, Moll ha agraït “_l’esforç, la innovació i el benefici que comporta aquest festival per a Gandia_”, al qual l’entitat que representa va contribuir a la seua difusió i participació amb un concurs que va difondre a les seues xarxes socials.

La programació completa del ‘Cortoons Gandia Festival 2021’ consisteix en les següents activitats:

**Dijous 21 octubre**

*   20.30 hores: Desfilada i “Cortoons en la ciudad”, projecció en les cafeteries de Gandia.
    

**Divendres 22**

Campus Gandia UPV

*   10.00 h.: Presentació del Festival.
    
*   10.15 h.: Trobada amb l’escola d’animació ESAT de València.
    
*   11.15 h.: Projecció del llargometratge: Josep, d’Aurel.
    
*   12.35 h.: Projecció de curtmetratges.
    

Teatre Serrano

*   17.15 h.: Cortoons clàssics animats.
    
*   17.30 h.: Projecció dels curtmetratges en concurs oficial.
    
*   18.40 h.: Projecció del documental: _10 años con Hayao Miyazaki - Aquí está Ponyo_.
    
*   19.30 h.: Projecció del film: _Mi vecino Totoro de Hayao Miyazaki._
    
*   21.00 h.: Projecció dels curtmetratges en concurs oficial.
    

\*En la recepció del Teatre Serrano hi haurà una fira mercat de còmics i dels artistes

Ehsan Mehrbakhsh i Camilla Mattiuzzo.

**Dissabte 23**

Teatre Serrano

*   11.00 – 14.00 h.: Taller familiar de plastilina amb Pablo Llorens (preu 6 euros).
    
*   17.15 h.: Cortoons clàssics animats.
    
*   17.30 h.: Projecció dels curtmetratges en concurs oficial.
    
*   18.15 h.: Seminari de l’actor de doblatge Fernando Cabrera (Sheldon Cooper de Big Bang Theory).
    
*   19.15 h.: Sessió de firmes de Fernando Cabrera.
    
*   19.40 h.: Projecció del llargmetratge: _Josep_, d’Aurel.
    
*   21.00 h.: Projecció dels curtmetratges en concurs oficial.
    

\*En la recepció del Serrano hi haurà fira mercat de còmics i dels artistes Ehsan Mehrbakhsh i Camilla Mattiuzzo.

**Diumenge 24 (dia de l’Anime)**

Teatre Serrano

*   11.00 h Especial dia de l’anime amb la projecció del film: _Guardianes de la noche – Kimetsu no yaiba – tren infinito_ (Demon Slayer) en valencià. Preu d’entrada 4 euros.
    
*   17.30 h.: Cortoons clàssics animats.
    
*   17.45 h.: Trobada amb els youtubers de “Destripando la historia”, Pascu i Rodri.
    
*   18.30 h.: Sessió de firmes de Pascu i Rodri.
    
*   19.00 h.: Projecció dels curtmetratges en concurs oficial.
    
*   19.45 h.: Especial dia de l’anime: projecció del llargmetratge: _Dragon Ball Super Broly_ (en valencià).
    
*   21.15 h.: Projecció especial del curtmetratge: _Rosa rosae. A spanish civil war elegy_, dirigit pel Maestre Carlos Saura.
    
*   21.20 – 22.00 h.: Acte final de Cortoons i entrega de premis.
    

Per a gaudir de les projeccions es poden adquirir les entrades per 5 euros (bo per dia) ó 12 € (bo tres dies), i es poden adquirir a la caseta Cortoons situada al Passeig Germanies.

Per a ampliar i/o consultar informació al respecte es pot accedir a la web [www.cortoons.es](http://www.cortoons.es/) o es pot enviar un correu a [info@cortoons.es](mailto:info@cortoons.es).